Դեստինի Ուդոջի

**Դեստինի Ուդոջի** (, ), իտալացի ֆուտբոլիստ, որը խաղում է ձախ պաշտպանի դիրքում անգլիական «Տոտտենհեմ Հոտսպուր» ակումբում և Իտալիայի ազգային հավաքականում։

## Վաղ տարիներ
Ուդոջին նիգերիական ծագում ունի, քանի որ նրա ծնողները Նիգերիայից են։

Դեստինի Ուդոջին ծնվել և մեծացել է Իտալիայի Վերոնա քաղաքում։ Նա ունեցել է տիպիկ մանկություն, հաճախել է դպրոց և շատ ընկերներ է ունեցել։ Ուդոջին սիրում էր ֆուտբոլ և խաղում էր չորս տարեկանից, և հայրը ցանկանում էր, որ նա լուրջ վերաբերվի այս մարզաձևին։ 10 տարեկանում Ուդոջին փորձել է ընդունվել տեղի «Հելլաս Վերոնա» ակումբի ակադեմիա։ Նրա երազանքն էր խաղալ «Յուվենտուսում»։

## Ակումբային կարիերա
### Վաղ կարիերա, «Հելլաս Վերոնա»
«Հելլաս Վերոնայի» երիտասարդական թիմում խաղալիս Ուդոջին կանչվել է Իտալիայի մինչև 20 տարեկանների ազգային հավաքականի մարզական հավաքին։

2020 թվականի նոյեմբերի 8-ին նա իր առաջին խաղն անցկացրել է ակումբի հիմնական թիմի կազմում՝ փոխարինելով Իվան Իլիչին Սերիա A-ի «Միլանի» դեմ խաղի 69-րդ րոպեին։ Խաղն ավարտվել է 2-2 հաշվով։ Ուդոջին իր առաջին խաղը հիմնական կազմում անցկացրել է 2020 թվականի նոյեմբերի 25-ին՝ Իտալիայի գավաթի 1/16 եզրափակչի՝ «Կալյարիի» դեմ խաղում, խաղալով ամբողջ 90 րոպեն։ Խաղն ավարտվել է 2-1 հաշվով՝ «Կալյարիի» օգտին, և «Վերոնան» դուրս է մնացել գավաթի խաղարկությունից։

2021 թվականի մարտի 23-ին Դեստինի Ուդոջին Իտալիայի առաջնության «Ատալանտայի» դեմ խաղում խաղացել է ամբողջ երկրորդ խաղակեսը։ Խաղից հետո նա առաջին անգամ ճանաչվել է ակումբի պաշտոնական կայքում իր լավ խաղի համար։ Մրցաշրջանի ընթացքում Ուդոջին խաղացել է 6 խաղ Սերիա A-ում և 1 խաղ Իտալիայի գավաթի խաղարկությունում։

### Վարձավճարով «Ուդինեզեում», առաջին լիարժեք մրցաշրջանում
2021 թվականի հուլիսի 15-ին նա վարձավճարով տեղափոխվել է «Ուդինեզե»՝ պարտադիր հրաժարագնի կետով։ Նա իր նոր ակումբի կազմում նորամուտը նշել է օգոստոսի 22-ին՝ Իտալիայի առաջնության «Յուվենտուսի» դեմ խաղում և փոխարինվել է 57-րդ րոպեին։ Ուդոջին առաջին անգամ ամբողջ խաղը խաղացել է 2021 թվականի հոկտեմբերի 24-ին՝ «Ատալանտայի» դեմ խաղում։ Դառնալով «Ուդինեզեի» մեկնարկային պաշտպանը՝ նա իր առաջին պրոֆեսիոնալ գոլը խփել է «Միլանի» դեմ խաղում, նույն թիմի, որի դեմ խաղում էր իր նորամուտը։ Դեստինիի գոլը իր թիմին բերեց ոչ-ոքի։ Ընդհանուր առմամբ, Ուդոջին այս մրցաշրջանում անցկացրել է 37 խաղ, խփել է հինգ գոլ և կատարել է երեք գոլային փոխանցում։ Նա 2021/2022 թվականների Սերիա A մրցաշրջանի բացահայտումն էր, և «Յուվենտուսը» նույնպես հետաքրքրված էր նրանով։ Մրցաշրջանի վերջում ակտիվացել է գնման տարբերակը, և Դեստինին պաշտոնապես դարձել է «Ուդինեզեի» խաղացող։

### Տեղափոխություն «Տոտտենհեմ Հոտսպուր» և վարձակալությամբ վերադարձ «Ուդինեզե»
2022 թվականի օգոստոսի 16-ին Դեստինի Ուդոջին միացել է Պրեմիեր լիգայի «Տոտտենհեմ Հոտսպուր» ակումբին։ Նա պայմանագիր է կնքել իր նոր ակումբի հետ մինչև 2027 թվականը։ Բժշկական զննում անցնելուց և Ուդոջիի հետ պայմանագիր կնքելուց հետո ակումբը նրան վարձակալությամբ տրամադրել է «Ուդինեզեին» 2022/2023 մրցաշրջանի համար։

Օգոստոսի 21-ին նա խաղացել է իր առաջին Սերիա A խաղը իտալական ակումբ վերադառնալուց հետո։ Դեստինիի թիմի մրցակիցը Սալերնիտանան էր, և նա խաղացել է ամբողջ խաղը, որն ավարտվել է 0-0 հաշվով։ Հինգ օր անց Ուդոջին խաղացել է իր երկրորդ խաղը Մոնցայի դեմ։ Այդ խաղում նա ստացել է դեղին քարտ և խփել է իր առաջին գոլը վարձակալությունից հետո։

## Կարիերան ազգային հավաքականում
### Կարիերայի սկիզբը Իտալիայի երիտասարդական թիմերում
15 տարեկանում Դեստինի Ուդոջին արդեն հրավիրվել էր Իտալիայի երիտասարդական հավաքական՝ մինչև 16 տարեկանների համար։ Ընկերական խաղերից բացի, Ուդոջին մասնակցել է ՈՒԵՖԱ-ի մրցաշարին Իտալիայի մինչև 16 տարեկանների հավաքականի հետ։

2018 թվականի նոյեմբերի 29-ին՝ Ուդոջիի 16 տարեկան դառնալուց մեկ օր անց, նա հրավիրվել է մինչև 17 տարեկանների հավաքական՝ ընկերական խաղերի մասնակցելու համար։ Ավելի ուշ նա նաև մի քանի անգամ հրավիրվել է մասնակցելու նույն ընկերական խաղերին։ Դեստինին խաղացել է նաև Եվրոպայի մինչև 17 տարեկանների առաջնության որակավորման փուլում։ Արդյունքում, Իտալիայի ազգային հավաքականը որակավորվել է առաջնության եզրափակիչ հատվածին, իսկ Ուդոջին դարձել է մրցաշարին հրավիրված 24 խաղացողներից մեկը։

Խմբային փուլում Իտալիայի մրցակիցներն էին Գերմանիան, Ավստրիան և Իսպանիան։ Ուդոջին և Իտալիայի հավաքականը կարողացել է հաղթել բոլոր երեք խաղերում և առաջին տեղից դուրս գալ մրցաշարի կիսաեզրափակիչ, ինչպես նաև թիմին ապահովել տեղը աշխարհի երիտասարդական առաջնությունում։ Կիսաեզրափակչում ֆրանսիացիները պարտվեցին, և Ուդոջին նաև խփել է իր առաջին գոլը մրցաշարում, բայց իտալացիները չկարողացան հաղթել Նիդեռլանդներին եզրափակչում։

### Մասնակցություն երիտասարդական թիմերի միջև մրցաշարերին
Երկու ամիս անց Ուդոջին առաջին անգամ հրավիրվել է Իտալիայի մինչև 19 տարեկանների հավաքական՝ մասնակցելու Եվրոպայի մինչև 19 տարեկանների առաջնությանը։ Խմբային փուլում Իտալիայի մրցակիցներն էին Պորտուգալիան, Իսպանիան և մրցաշարի տանտերը՝ Հայաստանը։ Չնայած այն հանգամանքին, որ իտալացիները կարողացան հաղթել Հայաստանին, նրանք պարտվեցին իսպանացիներին և պորտուգալացիներին, արդյունքում խմբում զբաղեցրել է 3-րդ տեղը և լքելով մրցաշարը, իսկ Ուդոջին խաղացել է բոլոր 3 խաղերը։ Մրցաշարից հետո նա շարունակել է հրավիրվել նաև մինչև 17 տարեկանների ազգային հավաքական՝ ընկերական խաղերի համար։ Նա նաև հրավիրվել է աշխարհի երիտասարդական առաջնությանը։ Մրցաշարի խմբային փուլում Ուդոջին կարողացել է գոլ խփել Մեքսիկայի հավաքականի դեմ խաղում։ Թիմը խմբից դուրս է եկել 2-րդ տեղով։ Թիմը փլեյ-օֆֆ փուլում հաղթել է Էկվադորին, սակայն պարտվել է Բրազիլիային և լքել է մրցաշարը քառորդ եզրափակիչ փուլում, իսկ Ուդոջին մասնակցել է մրցաշարի բոլոր խաղերին։

### Խաղալ մինչև 21 տարեկանների ազգային հավաքականում և մարզվել Իտալիայի ազգային հավաքականի գլխավոր մարզչի հետ
Ուդոջին հետագայում հրավիրվել է մինչև 18, մինչև 19 և մինչև 20 տարեկանների։ ազգային հավաքականներ՝ ընկերական խաղերի համար նա նաև հրավիրվեց Իտալիայի մինչև 21 տարեկանների հավաքական՝ 2023 թվականի ԵվրոպՖՎայի առաջնության որակավորման փուլի համար։. 2021 թվականի սեպտեմբերի 3-ին Դեստինին իր նորամուտը նշեց Իտալիայի մինչև 21 տարեկանների ազգային հավաքականի կազմում՝ Լյուքսեմբուրգի մինչև 21 տարեկանների դեմ որակավորման խաղում։

2022 թվականի մայիսի 20-ին Ուդոջին այն ժամանակվա Իտալիայի հավաքականի գլխավոր մարզիչ Ռոբերտո Մանչինիի կողմից կանչվել է եռօրյա մարզական հավաքի՝ 52 այլ տաղանդավոր իտալացի խաղացողների հետ միասին։

## Խաղաոճ
Ուդոջին ձախ պաշտպան է, որն ակտիվորեն նպաստում է թիմի հարձակումներին՝ միաժամանակ պահպանելով ուժեղ պաշտպանություն։ Նա խաղում է ամբողջ եզրում, և երբ իր թիմը գնդակն ունի վերջին երրորդում, կարող է մտնել տուգանային հրապարակ և նույնիսկ հարվածել դարպասին։ Դեստինին նաև լավ արագություն ունի և հաճախ օգնում է թիմին պաշտպանությունում, ինչը խոսում է նրա դիմացկունության մասին։

## Նվաճումներ
**«Տոտենհեմ Հոթսպուր»**
* ՈՒԵՖԱ Եվրոպա լիգայի հաղթող՝ 2024/25

## Արդյունավետության վիճակագրություն
### Ակումբ

### Միջազգային

## Նշումներ

## Ծանոթագրություններ

## Արտաքին հղումներ
* Профиль футболиста«Տոտենհեմ Հոթսպուր» ակումբի պաշտոնական կայքում
 
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ